google/wiki40b huggingface dataset:
Haag-kongressen

Haag-kongressen eller Europa-kongressen (Congress of Europe) ble avholdt i Haag i Nederland fra 7. til 11. mai 1948, etter initiativ fra blant andre Winston Churchill. Den regnes som en milepæl i arbeidet for europeisk integrasjon. Konkret førte den til opprettelse av Europarådet, Europabevegelsen og Europa-colleget.

Deltakere

Kongressen ble avholdt med 750 delegater fra hele Europa og observatører fra USA og Canada. Blant deltagerne var ledende politikere, forretningsfolk, fagforeningsledere og akademikere. 
Blant deltakerne på kongressen var Konrad Adenauer, Winston Churchill, Harold Macmillan, David Maxwell-Fyfe, Pierre-Henri Teitgen, François Mitterrand, tre tidligere franske statsministre, Paul Reynaud, Édouard Daladier, Paul Ramadier, Paul van Zeeland, Albert Coppé og Altiero Spinelli. Videre deltok rekke filosofer, journalister, kirkeledere, jurister, akademikere, forretningsfolk og historikere. Frankrike hadde den største kontingenten (184), Storbritannia sendte 146, Belgia, Nederland og Italia omkring 60 hver. Konrad Adenauer og Walter Hallstein knyttet kontakt med hverandre for første gang under Haag-kongessen.
Winston Churchill og hans svigersønn Duncan Sandys var blant initiativtakerne til kongressen. Storbritannia spilte likevel ingen fremtredende rolle under møtene, da britenes representanter avviste et tett samarbeid med landene på kontinentet.
Ved en offentlig markering av kongressen deltok 40 000 mennesker. Kongressen ble avholdt i Haag, da en nederlandsk storbank hadde påtatt seg å betale kostnadene ved arrangementet.

Resultater

Kongressen var en forløper for Europarådet og var en symbolsk begivenhet for de som betraktet politisk integrasjon i Europa som alternativ til fiendskap mellom land i Europa. Kongressen ble ansett som et første skritt mot et føderalt Europa. 
Haag-kongressen ble delt i politiske, økonomiske, sosialfaglige og kulturelle utvalg. Kongressen førte til London-traktaten av 1949 som etablerte Europarådet. Kongressen foreslo å opprette en forsamling valgt av de nasjonale parlamentene og denne forsamlingen skulle være utgangspunktet for en europeisk integrasjon. Dette forslaget ble fulgt opp året etter med opprettelsen av den rådgivende Europarådets parlamentarikerforsamling, der de første medlemmene blant annet var Winston Churchill, Harold Macmillan, Guy Mollet, Georges Bidault, Eamon de Valera, Ugo La Malfa og Ferruccio Parri. Kongressen ønsket også å opprette en europeisk domstol og å utarbeide en menneskrettserklæring («Charter of Human Rights»).
Haag-kongressen førte til opprettelse av Europabevegelsen, som siden har arbeidet for europeisk integrasjon. Den førte videre til et opprop for et politisk, økonomisk og monetært forent Europa, og til opprettelsen av Europa-colleget.
Nicolai Boilesen

Landslaget

Han ble tatt ut i Danmarks bruttotropp til VM i fotball 2018 i Russland, men ble vraket da troppen ble kuttet fra 35 til 27.
Chelsea LFC

Historie

Chelsea LFC har eksistert som kvinnelag i lengre tid, og stort sett tilhørt toppen av den nest øverste divisjonen i engelsk kvinnefotball, men det var først i juni 2004 at det ble bestemt at Chelsea LFC skulle bli del av Chelsea FC. Klubben rykket deretter opp til FA Women's Premier League i 2005, og debuterte i den øverste sesongen i 2005-06-sesongen. Etter en dårlig start fikk manager George Michealas sparken. Det endte uansett på sisteplass, men ettersom ligaen skulle bli utvidet, spilte Chelsea i stedet kvalifisering mot Liverpool LFC og vant 4-1. Dermed beholdt Chelsea plassen.
Chelsea oppnådde deretter en åttendeplass i neste sesong, og den nye manageren, Shaun Gore, skaffet forsterkninger i Siobhan Chamberlain, Casey Stoney og Eniola Aluko den sommeren. Også den amerikanske landslagsspilleren Lorrie Fair kom til Chelsea LFC. Laget klatret sakte, men sikkert, oppover tabellen.
Med forsterkninger fra blant annet rival Arsenal LFC greide Chelsea å spise inn på avstanden til lagene foran, og i løpet av 2008-09- og 2009-2010-sesongen greide Chelsea å ta to tredjeplasser på rad. Den siste var ett poeng bak Everton LFC på andreplass, men godt bak Arsenal på første. Imidlertid kom WPS som en strek i regningen for Chelsea, og de mistet mange markante spillere til serien.
Da FA Women's Super League ble lansert, lyktes det Chelsea å bli medlem av den nye øverste serien fra mars 2011.
Changi

Changi er et byplanleggingsområde øst i Singapore. Singapore Changi lufthavn, Changi luftbase og Changi marinebase ligger i Changi, og det er også to fergeterminaler. Changi er tynt befolka, og hadde bare 2 155 innbyggere ved folketellinga i 2010.
Under andre verdenskrig var Changi Prison en beryktet krigsfangeleir der allierte soldater som var tatt til fange etter slaget om Malaya og slaget om Singapore i februar 1942.
Kenguruøya

Historie

Aboriginene på fastlandet kalte øya for Karta («De dødes øy» på et pama–nyunga språk). Man regner med at det var aboriginer bosatt på Kenguruøya for minst 10 000 år siden, da øya ble atskilt fra Australias fastland på grunn av en økning i havnivået.
Øya forble tilsynelatende tilgjengelig for båter ved lavvann inntil havnivået stabilisert seg rundt 6000 år siden, da Backstairs Passage ble for grov. Som et resultat av fullstendig adskillelse fra rundt år 5000 til år 2000, ble klimaet gradvis svekket. Flere små ildplasser datert 6000, 5200 og 4300 år har blitt funnet, men det er ukjent om disse tilhører besøkende eller fastboende.
Den britiske oppdagelsesreiseren Matthew Flinders, kaptein på  HMS Investigator, kalte landet "Kanguroo (sic) Island" i 1802 etter at han havnet nært Kangaroo Head på den nordlige kysten ved Dudley Peninsula. Han ble fulgt tett av den franske oppdagelsesreiseren Nicolas Baudin, som kartla og navnga store deler av øya (derfor har mange steder på øya franske navn). Selv om franskmennene og britene var i krig på den tiden, møttes Flinders og Baudin fredelig. Begge brukte ferskvannet som sivet ved Hog Bay i nærheten av Frenchman's Rock; tettstedet kalles nå Penneshaw.
Et løst organisert samfunn av selfangere og andre eksisterte på Kenguruøya fra 1802 til Sør-Australia ble etablert som separat koloni  i 1836. Selfangerne var røffe menn og kidnappet flere aboriginkvinner fra Tasmania og fastlandet. Kvinnene ble tvunget til å gjøre arbeidet til selfangere, og andre aktiviteter. Tre aboriginkvinner forsøkte å rømme og svømte tilbake til fastlandet, den ene kvinnen overlevde reisen. Det første skipet som ankom var Duke of York kommandert av kaptein Robert Clark Morgan (1798–1864).

Fossilfunn

I 2011 ble det funnet fossiler av seks sammensatte øyne på et arkeologisk utgravningssted på øya. Fossilene er datert til kambrium-perioden (515 millioner år siden). Fossilfunnet beskrives som et av de største i moderne historie. Øynene er tilsvarende i kompleksitet til dagens moderne leddyrs, hadde utviklet seg i en tid da det var tenkt skapninger fortsatt hadde bare en veldig grunnleggende visjon eller proto-øyne.

Byer og tettsteder

Den største byen på Kenguruøya er Kingscote med ca. 1 200 innbyggere. Den var Sør-Australias første offisielle bosetning da den ble grunnlagt 27. juli 1836. Den var påtenkt som hovedstad for kolonien Sør-Australia, men ressursgrunnlaget på øya var for dårlig for den store befolkningsutvidelsen en hovedstad ville medført. Derfor ble den nye hovedstaden bygget ut i Adelaide i stedet.
Penneshaw er den nest største tettstedet på øya med en befolkning på rundt 300 innbyggere. Den ligger på den nordøstlige delen av øya og har fergeavganger til fastlandet.
Andre tettsteder er Parndana og American River.
Jean Parisot de la Valette

Tidlige liv

Han ble født inn i den franske adelsfamilien Valette i Quercy i sørvestlige Frankrike og som hadde vært en betydningsfull familie i mange generasjoner. Flere medlemmer hadde deltatt i korstogene. Jean Parisots bestefar, Bernard de Valette, var ridder og kongens ordinans, og hans far Guillot de Valette var Chevalier de France, fransk ridder. Jean Parisot var en fjern fetter (via deres felles forfedre Almaric, seigneur de Parisot) av Jean Louis de Nogaret de La Valette (1554-1642), den første hertug av Épernon.
Selv om hans fødselsår vanligvis er oppgitt som 1494 hevder begge krøniker av den store beleiringen av Malta, Francisco Balbi di Correggio og Hipolito Sans, at han var 67 år på den tiden, således hevder at han var født i 1498. I sin historie om johanitterordenen sier 1700-tallshistorikeren René-Aubert Vertot at Valette faktisk var av samme alder som både Suleiman I og Lala Mustafa Pasha (kommandanten av de osmanske landstyrkene), noe som ville bety at han faktisk var 70 år ved tiden av beleiringen.
Svært lite annet er kjent om de Valettes tidlige år. Han gikk inn johanitterordenen da han var tjue år gammel en gang rundt 1514, og han vendte aldri tilbake til Frankrike eller sin familiens eiendommer fra denne dagen.
Romeo og Julie (1936)

Anmelderne

Den har fått 75 % på Rotten Tomatoes.
What Man Has Made of Man/North in the Country

«What Man Has Made of Man»/«North in the Country» er en singel utgitt av Prudence i 1972. Sangene er fra debutalbumet Tomorrow May Be Vanished som ble utgitt samme år.
Friedrich Dollmann

Bakgrunn

Friedrich Dollmann gikk inn i hæren i 1899. Han studerte ved Generaølstabens Krigsakademi fra 1909.

Første verdenskrig

Under de første to år av første verdenskrig var han luftobservatør. Dollmann ble flyttet til Generalstaben den 5. november 1917, som del av 6. infanteridivisjon. Han ble overført til den bayerske generalstab hvor han den 21. januar 1918 fikk kommando over 6. armé.

Mellomkrigstiden

I mars 1919 ble han utnevnt til ministeriet for militære anliggender og så til Generalstabens fredskommisjon. Etterpå forble Dollmann i det nyopprettede Reichswehr i mellomkrigstiden.

Annen verdenskrig

Rett etter utbruddet av andre verdenskrig ble han utnevnt til generaloberst og fikk kommandoen over den tyske 7. armé. Denne ledet han under slaget om Frankrike. Etter den tyske seieren, ble han satt til å lede okkupasjonsstyrken og bygge opp forsvaret i Bretagne og Normandie.
Til tross for at den allierte invasjonen var ventet tidlig i juni 1944, senket Dollmann beredskapen på grunn av det dårlige været 4. juni og deltok i stedet på en stabsøvelse. Slik var hans kommando noe fraværende da invasjonen virkelig kom. Men Dollmann ledet den innbitte tyske motstanden i Normandie fram til han døde av hjerteattakk 30. juni, da han fikk melding om at han ville bli stilt for krigsrett på grunn av at byen Cherbourg hadde falt i amerikanske hender.
StormGeo

Grunnlaget

Selskapet ble i 1997 stiftet av meteorolog og programleder Siri Kalvig i samarbeid med TV 2. Værmeldingene ble ikke bare sett av allmennheten. De ble også nøye overvåket og brukt som beslutningsgrunnlag av de som handlet i energimarkedet. Selskapet utviklet derfor i 1998 den første værtjenesten for den voksende vannkraftindustrien. Samme år ble tjenester utviklet for offshore industrien, som er sterkt avhengig av værforhold i sine beslutningsgrunnlag i forhold til planlagte operasjoner og sikkerhet.

Oppkjøp

Ved utgangen av 2011 utvidet StormGeo sin virksomhet i Midtøsten gjennom oppkjøpet av det Dubai-baserte værvarslingselskapet Met Consultancy FZ LLC. Samtidig tok StormGeo et strategisk grep i USA med oppkjøpet av det Houston baserte ImpactWeather Inc. ImpactWeather (nå StormGeo Inc.) er den ledende leverandøren av værvarslingstjenester til oljeindustrien i Mexicogulfen samt relatert landbasert industri.  I januar 2014 kjøpte StormGeo det California-baserte selskapet Applied Weather Technology (AWT). AWT er ledende på vær- og rutevarsling til sjøs.

Eiere

Majoritetseierne i StormGeo er EQT og DNV GL med henholdsvis 56.2 prosent og 26.4 prosent av aksjene.
Diadeliomimus

Utseende

Middelsstore, slanke, grå- eller brunlige trebukker. Antennene er omtrent så lange som kroppen. Pronotum er nærmest rektangulært, med en kort tann midt på hver side. Dekkvingene er jevnbrede med markerte "skuldre" og ender i en spiss.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt på Madagaskar.
Barabanki (distrikt)

Demografi

Ved folketellingen i 2011 var det 3 257 983 innbyggere i distriktet, mot 2 673 581 i 2001. Den urbane befolkningen utgjør 10,14 % av befolkningen.
Barn i alderen 0 til 6 år utgjorde 15,48 % i 2011 mot 19,26 % i 2001. Antallet jenter i den alderen per tusen gutter er 941 i 2011.
Bidar (distrikt)

Demografi

Ved folketellingen i 2011 var det 1 700 018 innbyggere i distriktet, mot 1 502 373 i 2001. Den urbane befolkningen utgjør 24,90 % av befolkningen.
Barn i alderen 0 til 6 år utgjorde 12,76 % i 2011 mot 16,08 % i 2001. Antallet jenter i den alderen per tusen gutter er 935 i 2011 mot 941 i 2001.
Akademiet Oslo

Beliggenhet

Skolen er lokalisert i Pilestredet 56 ved Bislett, ca. 500 meter nord for Slottet og 1,5 km fra Stortinget.

Medier og kommunikasjon

Dette utdanningsprogrammet gir en student generell studiekompetanse, men er yrkesrettet med tanke på senere jobb innenfor avis, TV, radio, web, reklame eller grafisk design.

Påbygging til generell studiekompetanse

Dette utdanningsprogrammet er ment å gi studenter generell studiekompetanse etter først å ha hatt yrkesfaglig utdanning på Videregående trinn 2. Fagene er historie, kroppsøving, naturfag, norsk og matematikk.

Service og samferdsel

Dette utdanningsprogrammet er yrkesrettet mot jobber innenfor reiseliv, IT, salg, kontor, butikkdrift eller lignende.

Studiespesialisering

Dette utdanningsprogrammet er forberedende for videre studier ved universitet og høyskoler. Med bestått vitnemål oppnås generell studiekompetanse.
This Village

This Village er et musikkalbum med Lester, utgitt den 28. april 2008. Dette er bandets debutalbum.
Otto Weininger

Bakgrunn

Otto Weininger kom fra en ungarsk-jødisk familie. Han var sønn av den velstående jødiske gullsmed Leopold Weininger og hans hustru Adelheid. Han viste seg som allsidig begavet allerede under barndom og tidlige skoleår. Allerede som 16-åring forsøkte han seg på en etymologisk oppsats om greske talevendinger som var særegne for Homer. I juli 1898 tok han sin maturaeksamen.
Som 18-åring behersket han gresk, latin, fransk og engelsk flytende, i tillegg til sitt morsmål tysk. Gjennom lesning av Strindberg og Ibsen tilegnet han seg også kunnskaper i svensk og norsk.

Studier

Han begynte å studere naturvitenskaper, biologi, matematikk og filologi ved Universität Wien i 1896, og beskjeftiget seg videre med språk. Han ble særlig påvirket av Kants tenkning, og i 1901 fikk han kontakt med Sigmund Freud. Han fullførte doktorgraden i 1902 og konverterte samme år til protestantisk kristendom.

Geschlecht und Charakter, selvmord

I 1903 publiserte han boken Geschlecht und Charakter, som oppnådde stor berømmelse etter Weiningers teatralske selvmord som 23-åring kort tid etter. Geschlecht und Charakter blir av mange ansett som et stort verk, men av andre ansett som antisemittisk og sexistisk.
Weininger skjøt seg selv i huset hvor Beethoven døde. Dette selvmordet skal ha påvirket filosofen Ludwig Wittgenstein, som så på mordet som en «etisk handling i en råtten verden».
Otto Weiningers selvmord er blitt betraktet som et resultat av hans manglende kraft til å heve seg over sin selvforakt, som hans grubleri over homoseksualitet og jødedommen hadde ført ham inn i.
Weiningers geni- og maskulinitetsskult utøvet under nittenhundretallets begynnelse en betydelig innflytelse innen kulturlivet i Europa. Til dem som ble inspirert av hans tanker regnes Ludwig Wittgenstein, August Strindberg, Gottfried Benn, Ernst Jünger, Carl Schmitt, Robert Musil, Julius Evola, Georg Trakl, E.M. Cioran, Karl Kraus, Alfred Kubin og Franz Kafka.
Folla (elv)

Forurensing

Folla er sterkt forurenset av tungmetaller (mest kopper, sink og kadmium) fra nedlagte koppergruver. På den ca. 10 km lange strekningen fra Folldal sentrum til innløpet av Grimsa er konsentrasjonen av tungmetaller for stor til at fisk kan overleve over lengre tid. Det foregår arbeid med å begrense avrenningen fra Folldal Gruver.
Høsten 2008 ble det oppdaget at de nedlagte Tverrfjellet gruver på Hjerkinn er blitt fulle av vann lenge før antatt slik at det nå er begynt å renne tungmetaller inn i Hjerkinndammen. Det er foreløpig uklart hvor stor trussel dette vil utgjøre for det øverste partiet av elva.
Klokke (elektronikk)

Signalform

Klokkesignalet er omtrent alltid et firkantsignal med en uforanderlig frekvens, duty cycle og spenning. Det kan være et hurtig signal (kHz, MHz) med 50 % duty cycle (arbeidssyklus, 50 % har lik tid for logiske "1"-ere og "0"-ere). For langsommere signaler har klokka ofte bare en kortvarig puls (kalt en klokkepuls), slik at signalet har en lav (for positiv puls) eller høy (for negativ puls) duty cycle.

Flanker

Oftest reagerer prosessen som bruker klokka på flankene dens (skifte fra "0" til "1" eller fra "1" til "0").
Plicatellopsis

Utbredelse

Slekten er utbredt i Atlanterhavet, Stillehavet, Indiahavet, Sørishavet.
Synkronsvømming under Sentralamerikanske og karibiske leker 2006

Synkronsvømming under Sentralamerikanske og karibiske leker 2006. Synkronsvømming var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var åttende gangen som synkronsvømming var med i de sentralamerikanske og karibiske leker. Det var fire øvelser, solo, duett og to lagkonkurranser, kun for kvinner. Mexico ble beste nasjon med to gullmedaljer foran Cuba som også vant to gull.
Kronprinsesse Marys Bro

Formål

Høybroen kommer til å bære en firefelts motortrafikkvei, og blir Danmarks første brukerbetalte motortrafikkvei. Det vil i 2019 koste 14 kr. for personbiler, og 41 kr. for lastebiler, å benytte den.

Konstruksjon

Broen går fra Marbæk sør for Frederikssund over Roskilde Fjord til Tørslev Hage, som er et sommerhusområde i Hornsherred.
Broen har kostet ca. 2 mia. kr. hvor staten selv har skudt ca. 650 mio. kr i prosjektet.  
Fjordbunnen er bløt, og bærende jordlag til broens fundamenter ligger i 60 meters dybde.
Eudianodes

Utseende

De afrikanske artene er middelsstore (23-35 millimeter), avlange, blankt svarte trebukker. Pronotum er ofte mer eller mindre rødt. De nordamerikanske artene som eventuelt hører til her er større (ca. 50 millimeter) og matt brunlige.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er utbredt i Afrika. To arter fra det vestlige Nord-Amerika blir også noen ganger plassert her.
Indre varme

Indre varme er varmekilden fra det indre av himmellegemer som planeter, brune dverger og stjerner forårsaket av gravitasjon, kjernefysisk fisjon og henfall av radioaktive materialer. Mengden av den indre varmen avhenger av massen; jo mer massivt et objekt er, jo mer indre varme har det. Den indre varmen holder himmellegemer varme og aktive.
Wakefield Highland

Wakefield Highland er et snødekt høyland sentralt på Antarktishalvøya, som grenser i nord til Hermesbreen og toppen av Weyerhaeuserbreen og Aphroditebreen, i vest til toppen av Airybreen, Rotzbreen og Sellerbreen, og i sør til Flemingbreen og i øst til Lurabeebreen, Sunfixbreen og Grimleybreen. Det ble fotografert fra luften av Ronne Antarctic Research Expedition (RARE) den 22. desember 1947 og kartlagt av Falkland Islands Dependencies Survey (FIDS) i november 1960. Det er oppkalt etter vicomte Wakefield av Hythe, som støttet British Graham Land Expedition (BGLE), 1934-37. Navnet ble gitt av UK Antarctic Place-Names Committee (UK-APC) og Advisory Committee on Antarctic Names (US-ACAN).
Democratic Party (Sør-Afrika)

Democratic Party (DP) var navnet på et sørafrikansk politisk parti som nå heter Democratic Alliance (DA). Selv om navnet stammer fra 1989, eksisterte partiet under andre navn i apartheid–epoken, da det var i parlamentarisk opposisjon til det styrende Nationalistpartiet sin politikk. Etter valget i 1999, ble DP under lederskapet til Tony Leon det offisielle opposisjonspartiet til ANC–regjeringen.
Siden partiet absorberte mindre antiaparteid–grupperinger, i tillegg til avhoppere fra United Party (det viktigste opposisjonspartiet i Sør–Afrika frem til 1977), forandret partiet navn noen ganger. Før det tok navnet Democratic Party, var det kjent som Progressive Party, Progressive Reform Party og Progressive Federal Party.
DP hadde en kortlivet allianse med New National Part (NNP) fra 2000 til 2001 og dannet Democratic Alliance (DA). Selv om NNP forlot alliansen, valgte DA å beholde sitt nye navn.
Oklahomas flagg

Oklahomas flagg består av en lys blå flaggduk med Osage-stammens tradisjonelle bisonskjold med sju ørne-fjær. Under skjoldet er delstatens navn «Oklahoma» skrevet med hvite bokstaver. Flagget ble innført 2. april 1925, da uten delstatsnavnet. Dette ble tilføyet 9. mai 1941.
Osage-skjoldet er dekket med to fredssymboler, den indianske fredspipen og olivenkvisten, den hvite befolkningens symbol for fred. Seks kors, de innfødtes symbol for stjerner, er plassert på skjoldet. Den blå feltet representerer det første offisielle flagget av de innfødte, Choctaw-indianernes flagg under den amerikanske borgerkrigen. Den blå fargen symboliserer lojalitet og hengivenhet.

Historie

Oklahomas første flagg ble vedtatt 2. mars 1911, fire år etter at Oklahoma ble USAs 46. delstat. Flagget benyttet de samme fargene som i USAs flagg, rødt, hvitt og blått, da slik at en blåkantet hvit stjerne med tallet 46 i blått ble plassert i midten av en rød flaggduk. Tallet viser til at s nummer i unionen.
I 1924 ble det avholdt en konkurranse for å erstatte flagget med et nytt. Flagget fra 1911, med den hvite stjernen på rød bunn, ble i årene etter den russiske revolusjon assosiert med kommunisme. Den patriotiske organisasjonen Daughters of the American Revolution arrangerte derfor konkurranse om nytt flagg. Det vinnende bidraget var tegnet av Louise Funk Fluke. Det ble antatt som Oklahomas delstatsflagg 1925.
Deloitte-huset

Navn

Bygningen går allerede før ferdigstillingen under flere navn; Deloitte-huset, Deloitte-bygget, Isfjellet (engelsk: The Glacier) og Snøhetta-bygget er foreslått av ulike medier.
Dobbeltportrett

Dobbeltportrett er et musikkalbum med Hege Tunaal og Lars Klevstrand, utgitt i 1969. Dette er duoens debutalbum.
STS-103

Høydepunkter fra ferden

Den primære oppgaven for mannskapet på STS-103 var «Servicing Mission 3A (SM3A)», service og reparasjoner av Hubble Space Telescope. STS-103 hadde fire planlagte EVA-dager der fire av mannskapet skulle jobbe i par, for å fornye og utstyre romteleskopet.
NASA flyttet deler av arbeid opprinnelig planlagt til ferden i juni 2000 opp til denne, da tre av Hubble sine 6 gyroskoper hadde feil ved seg. 3 gyroskoper må fungere for at romteleskopet skal holde seg innenfor sine svært presise sikte-krav, og reglene for bruken av Hubble dikterte at NASA måtte vurdere en ferd før et fjerde gyroskop sviktet. Fire nye gyroskoper ble installert på STS-61, og alle seks fungerte under STS-82. Siden den gang, sviktet en i 1997, en i 1998 og den tredje året etter.
I tillegg til å erstatte alle seks gyroskopene, erstattet mannskapet en styrings-sensor, romteleskopet sin datamaskin, installerte utstyr til batteriene. En ny sender, opptaker og termo-dekker ble også bli installert.
STS-103 tok også med seg tusenvis av signaturer fra studenter som del av «Student Signatures in Space (S3) program». Dette unike prosjektet gir utvalgte skole-elever spesielle postere som skal signeres, deretter blir det skannet og brakt med på en romferge-ferd.

Trivia

Astronaut John M. Grunsfeld, en av de fem ferd-ekspertene på ferden, brakte med seg et Planet Mars-flagg ombord romfergen.
Iproca

Utseende

Middelsstore, avlange, matt brune trebukker, oftest med lyse lengdestriper. Antennene er nokså kraftige, omtrent så lange som kroppen. Pronotum er tønneformet, uten tenner på sidene, litt lengre enn bredt. Dekkvingene er nesten jevnbrede, bakerst tilspissede.

Utbredelse

Slekten lever i Sørøst-Asia, fra Sikkim i vest til Ryukyuøyene i øst.